**Գիորգի Անցուխելիձե** (վրաց.՝ გიორგი ანწუხელიძე, օգոստոսի 18, 1984 - մոտ օգոստոսի 9-10, 2008), վրացի զինվորական, սերժանտ։ Զոհվել է Ռուս-վրացական պատերազմի ընթացքում Հարավային Օսիայում տեղի ունեցած ռազմական ընդհարումների ժամանակ՝ օսեթացի գրոհայինների կողմից ենթարկվելով խոշտանգումների։ Անցուխելիձեի կտտանքները և սպանությունը փաստում են համացանցում հայտնված հոլովակները, որոնցում պարզ երևում էր կատարվածը։ 2013 թվականին հետմահու արժանացել է Վրաստանի ազգային հերոսի բարձրագույն կոչմանը։

Կենսագրություն
--------------

Ծնվել է 1984 թվականի օգոստոսի 18-ին՝ Ախմետայի շրջանի Ալվանի գյուղական համայնքում։

### Զինվորական ծառայություն

2001 թվականին ծառայության է անցել Վրաստանի զինված ուժերում։ 2008 թվականի օգոստոսի Ռուս-վրացական պատերազմի ժամանակ 4-րդ հետեւակային բրիգադի 41-րդ գումարտակում ծառայել է որպես օգնական գնացրորդ։ Անհետ կորել է օգոստոսի 9-ին՝ Ցխնիվալի ճակատամարտում։ Անհետ կորած է համարվել մինչև նույն թվականի դեկտեմբեր ամիսը՝ հարավօսական կողմից ստացված վրաց զինվորականների մարմինների վրա ԴՆԹ անալիզ կատարելուց հետո։

Անցուխելիձեն թաղվել է Թբիլիսիի մոտ գտնվող «Մուխաթգվերդի» եղբայրական զինվորական գերեզմանոցում։

### Խոշտանգումների մասին հայտարարություններ

2009 թվականի հունվարին համացանցում հայտնվում են տեսանյութեր, որոնցում երևում է, թե ինչպես են հարավօսիական զինվորական համազգեստ կրող անձինք, խոսելով վրացերեն և օսերեն, հարցաքննում գերեվարված Անցուխելիձեին՝ ստիպելով, որ վերջինս ծնկի գա և կարգադրելով, որ գետինը համբուրի։ Տեսանյութերում պարզ երևում է, թե ինչպես է վրացական զինվորական հագուստով Անցուխելիձեն պարբերաբար ենթարկվում ծեծի և յուրաքանչյուր հարցի պատասխանում՝ «չգիտեմ» կամ «գաղափար չունեմ»։ Խոշտանգողներից մեկն իր հերթին օսերենով գոռում է «Տեսե՜ք, թե ինչ ուժեղ տղա է»։

2009 թվականի հուլիսին, վրացական ոստիկանության կողմից ձերբակալվում է ոմն հարավօսեցի բարձրաստիճան սպա Սոսլան Պուխաևը, ով ըստ վրացական կողմի որոշակի առնչություն է ունեցել Անցուխելիձեի սպանության հետ։

2010 թվականի ապրիլին «Վրաստանի երիտասարդ իրավաբանների ասոցիացիա» հասարակական կազմակերպությունը դեպքի առնչությամբ դատական հայտ է ներկայացնում Մարդու իրավունքների եվրոպական դատարանին (ՄԻԵԴ)։

### Վրաստանի ազգային հերոս

2013 թվականի ապրիլի 15-ին, նախագահ Միխեիլ Սաակաշվիլու հրամանով Անցուխելիձեն հետմահու պարգևատրվում է «Վրաստանի ազգային հերոս» պետական բարձրագույն շքանշանով։ Մինչ այդ Անցուխելիձեն արժանացել էր նաև Վախթանգ Գորգասալիի անվան շքանշանով (1-ին աստիճան)։ 2013 թվականի նոյեմբերին Վրաստանի պաշտպանության նախարարությանն առընթեր ենթասպայական դպրոցն ստանում է Գիորգի Անցուխելիձեի անունը։

Ծանոթագրություններ
------------------

1. ↑  "The President of Georgia granted Sergeant Giorgi Antsukhelidze a title of a national hero". ՎՀ նախագահի աշխատակազմ. 2013 թ․ ապրիլի 15. Արխիվացված է the original 2013 թ․ հունիսի 18-ին. Retrieved 2016 թ․ մայիսի 15.
2. ↑
3. 1 2  "Վրաց զինվորականի ընտանիքը ՄԻԵԴ-ում դատական հայտ է ներկայացրել Ռուսաստանի դեմ". *Caucasian Knot*. 2010 թ․ ապրիլի 14. Արխիվացված է the original 2016 թ․ մարտի 4-ին.(անգլ.)
4. ↑  Chichua, Nino. "პრეზიდენტმა 2008 წლის ომის გმირი გიორგი ანწუხელიძე სიკვდილის შემდეგ ეროვნული გმირის ორდენით დააჯილდოვა" (in վրացերեն). Pirweli.
5. ↑  "GYLA Appeals European Court regarding the Torture of Giorgi Antsukhelidze". Interpressnews (Humanrights.ge). 2010 թ․ ապրիլի 13.(անգլ.)
6. ↑  "МВД Южной Осетии ведет переговоры с Грузией об освобождении Сослана Пухаева". *Novyi Region* (in Russian). 2009 թ․ հուլիսի 29. Retrieved 2013 թ․ ապրիլի 16.`{{cite news}}`: CS1 սպաս․ չճանաչված լեզու (link)
7. ↑  "Georgia Files Europe Suit Over Soldier's Alleged Torture, Killing". Radio Free Europe/Radio Liberty. 2010 թ․ ապրիլի 14. Retrieved 2013 թ․ ապրիլի 16.